Държавен вестник, бр. 46, 2025 г., стр. 27

БРОЙ  46	
Д Ъ Р Ж А В Е Н  В Е С Т Н И К 	
СТР.  27   
1. утвърждава общата оценка на междин­
ния, съответно окончателния отчет;
2. утвърждава окончателния размер на 
одобрените разходи за съответния етап или 
за цялостното изпълнение на проекта, а в 
случаите по чл. 98, ал. 5 – и размера на 
средствата, подлежащи на възстановяване.
(2) За междинни отчети на проекти, по­
лучили оценка „много добър“ или „добър“, 
изпълнителният съвет приема решение за 
отпускане на средствата за следващия етап 
на проектите в пълния размер, предвиден 
в договора.
(3) За междинни отчети на проекти, 
получили оценка „задоволителен“, изпъл­
нителният съвет разглежда препоръките на 
независимите оценители и на съответната по­
стоянна научно-експертна комисия и приема 
решение дали проектът да бъде продължен за 
следващ етап. Ако проектът се продължава, 
изпълнителният съвет намалява сумата за 
финансиране на следващия етап на проекта 
до не повече от 70 процента от средствата 
за следващия етап на проекта, предвидени 
в договора.
(4) За проекти, получили оценка „неза­
доволителен“, изпълнителният съвет приема 
решение за прекратяване на договора за 
финансиране на проекта, след като изслуш­
ва председателя на съответната постоянна 
научно-експертна комисия. Решението може 
да включва частично или пълно възстановя­
ване на получените средства, включително 
и на тези за персонал.
(5) Всички средства, за които е установе­
на недопустимост и не са възстановени на 
Фонда при условията и по реда на чл. 91, 
ал. 7, се възстановяват на Фонда в пълен 
размер в 10-дневен срок считано от датата, 
на която съответният изпълнител е уведо­
мен за решението на изпълнителния съвет 
по ал. 1, т. 2.
(6) Решенията по ал. 1 – 4 се съобщават 
от управителя на Фонда на изпълнителите 
по чл. 76, ал. 1, т. 1б в петдневен срок след 
публикуване на протокола на изпълнител­
ния съвет.
(7) До 20 работни дни след приемане 
на решението на изпълнителния съвет по 
ал. 1 Фондът превежда съответните суми 
за следващия етап на проекта. Ако при 
приемане на решението на изпълнителния 
съвет тригодишната оперативна програма 
за съответния период не е утвърдена, изпла­
щането се извършва до 20 работни дни след 
утвърждаването є.
(8) Проектът се счита за приключен след 
утвърждаване от изпълнителния съвет на 
окончателна обща научна оценка и финан­
сов отчет на проекта и възстановяване на 
средствата по ал. 4 или 5, ако има такива. 
За приключването на проекта управителят 
и изпълнителите подписват протокол.
Чл. 100. (1) Решенията по чл. 99 се вземат 
не по-късно от 4 месеца след подаване на 
съответния отчет за междинни отчети и не 
по-късно от 6 месеца за окончателни отчети 
и се публикуват на интернет страницата на 
Фонда в протокола на изпълнителния съвет, 
в който е вписано решението.
(2) Сроковете по ал. 1 спират да текат 
при връщане на отчета по проекта съгласно 
чл. 94, ал. 6.
Чл. 101. (1) Ръководителят на научния 
колектив и/или ръководителят на базовата 
организация могат в едномесечен срок от 
датата на получаване на уведомлението по 
чл. 99, ал. 6 да направят мотивирано възра­
жение срещу решенията на изпълнителния 
съвет по чл. 99, ал. 1 или 4.
(2) На първото си заседание след постъп­
ване на възражение срещу научната оценка 
на определен проект съответната постоянна 
научно-експертна комисия в присъствие на 
управителя на Фонда определя чрез жребий 
супероценител от база данни „Оценители на 
проекти“ по чл. 7, ал. 1, т. 2 за съответната 
научна област, който отговаря на минимал­
ните изисквания съгласно приложението 
към чл. 8, ал. 2. Супероценителят изготвя 
индивидуална оценка при условията и по реда 
на чл. 96, ал. 2, преценява дали оценката 
на постоянната научно-експертна комисия 
е мотивирана и прави обосновано предло­
жение за решение на изпълнителния съвет.
(3) Възражение срещу решение за въз­
становяване на средства може да бъде по­
дадено в случаите, при които одиторът на 
финансовия отчет е определен от Фонда. При 
подаване на такова възражение управителят 
на Фонда след съгласуване с председателя 
на съответната постоянна научно-експертна 
комисия определя независим одитор, който 
изготвя становище за допустимостта само 
на средствата, за които се възразява.
(4) Въз основа на мотивираното становище 
на супероценителя изпълнителният съвет 
разглежда отново решението на постоянната 
научно-експертна комисия и оценките на